หนาวรับวาเลนไทน์ 11-14 ก.พ. ไทยตอนบนลดฮวบ 4-6 องศา 
จากการตรวจสอบจากกรมอุตุนิยมวิทยาและระบบพยากรณ์อากาศของไทยรัฐทีวี เดอะ เวทเตอร์ คอมพานี (the weather company) พบว่า บริเวณความกดอากาศสูงกำลังแรงจากประเทศจีนได้แผ่ปกคลุมภาคตะวันออกเฉียงเหนือ ภาคกลาง และภาคตะวันออกของประเทศไทยและทะเลจีนใต้แล้ว และจะแผ่เข้าปกคลุมภาคเหนือในวันนี้ (11 ก.พ. 60) ลักษณะเช่นนี้ทำให้ในช่วงวันที่ 11-14 กุมภาพันธ์ 2560 จะมีอากาศหนาวเย็นลง อุณหภูมิจะลดลง 4-6 องศาเซลเซียส กับมีลมแรง สำหรับมรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกำลังแรงขึ้น ทำให้บริเวณภาคใต้มีฝนเพิ่มมากขึ้น และมีฝนตกหนักบางแห่ง โดยเฉพาะในช่วงวันที่ 11-12 กุมภาพันธ์ 2560 ส่วนคลื่นลมบริเวณอ่าวไทยจะมีกำลังแรง โดยมีคลื่นสูง 2-3 เมตร ,กรมอุตุนิยมวิทยา ออกประกาศ อากาศแปรปรวนบริเวณประเทศไทย ฉบับที่ 13 ลงวันที่ 11 กุมภาพันธ์ 2560 เวลา 05.00 น. บริเวณความกดอากาศสูงกำลังแรงจากประเทศจีนได้แผ่ปกคลุมภาคตะวันออกเฉียงเหนือ ภาคกลางและภาคตะวันออกของประเทศไทยและทะเลจีนใต้แล้ว และจะแผ่เข้าปกคลุมภาคเหนือ ในวันนี้ (11 ก.พ.60) ลักษณะเช่นนี้ทำให้ระหว่างวันที่ 11-14 กุมภาพันธ์ 2560 ประเทศไทยตอนบนจะมีอากาศหนาวเย็นลง อุณหภูมิลดลง 4-6 องศาเซลเซียส กับมีลมแรง จึงขอให้ประชาชนบริเวณประเทศไทยตอนบนดูแลสุขภาพเนื่องจากอากาศเปลี่ยนแปลงไว้ด้วย,สำหรับมรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกำลังแรงขึ้น ทำให้บริเวณภาคใต้ มีฝนเพิ่มมากขึ้น และมีฝนตกหนักบางแห่งส่วนมากบริเวณจังหวัดสุราษฎร์ธานี นครศรีธรรมราช พัทลุง สงขลา ภูเก็ต พังงา และกระบี่ โดยเฉพาะในช่วงวันที่ 11-12 กุมภาพันธ์ 2560 ส่วนคลื่นลมบริเวณอ่าวไทยจะมีกำลังแรง โดยมีคลื่นสูง 2-3 เมตร ขอให้ประชาชนที่อาศัยตามชายฝั่งภาคใต้ฝั่งตะวันออก ระวังอันตรายจากคลื่นลมแรงที่ซัดเข้าหาฝั่ง ชาวเรือควรเดินเรือด้วยความระมัดระวัง และเรือเล็กบริเวณอ่าวไทยควรงดออกจากฝั่งในช่วงวันที่ 11-16 กุมภาพันธ์ 2560,ส่วนการตรวจสอบภาพสภาวะอากาศจากทางดาวเทียม พบว่า ภาคเหนือ ภาคตะวันออกเฉียงเหนือ และภาคกลาง ท้องฟ้าโปร่งเป็นส่วนมาก ไม่มีเมฆฝนในจังหวัดใด ภาคตะวันออก ท้องฟ้าโปร่งเป็นส่วนมาก ไม่มีเมฆฝน ทะเลมีคลื่นสูงประมาณ 2-3 เมตร ภาคใต้ มีเมฆชั้นสูงเป็นบางส่วน มีเมฆฝนในจังหวัด สงขลา พัทลุง นราธิวาส ทะเลมีคลื่นสูงประมาณ 2-3 เมตร,ลักษณะสภาพอากาศโดยทั่วไป,ภาคตะวันออกเฉียงเหนือ ภาคกลาง และภาคตะวันออก อุณหภูมิจะลดลง 4-6 องศาเซลเซียส กับมีลมแรง ขอให้ประชาชนดูแลสุขภาพเนื่องจากอากาศเปลี่ยนแปลงไว้ด้วย สำหรับภาคใต้จะมีฝนเพิ่มขึ้นและคลื่นลมจะมีกำลังแรงขึ้น,ภาคเหนือ อากาศเย็นถึงหนาวกับมีหมอกในตอนเช้า อุณหภูมิต่ำสุด 14-18 องศาเซลเซียส อุณหภูมิสูงสุด 31-34 องศาเซลเซียส บริเวณยอดดอยอากาศหนาวถึงหนาวจัด อุณหภูมิต่ำสุด 3-10 องศาเซลเซียส,ภาคตะวันออกเฉียงเหนือ อากาศเย็นถึงหนาว และมีลมแรง อุณหภูมิจะลดลง 1-3 องศาเซลเซียส อุณหภูมิต่ำสุด 13-18 องศาเซลเซียส อุณหภูมิสูงสุด 30-34 องศาเซลเซียส บริเวณยอดภูอากาศหนาว อุณหภูมิต่ำสุด 6-13 องศาเซลเซียส,ภาคกลาง อากาศเย็น และมีลมแรง อุณหภูมิจะลดลง 2-3 องศาเซลเซียส อุณหภูมิต่ำสุด 19-21 องศาเซลเซียส อุณหภูมิสูงสุด 33-35 องศาเซลเซียส,ภาคตะวันออก อากาศเย็น และมีลมแรง อุณหภูมิจะลดลง 1-3 องศาเซลเซียส อุณหภูมิต่ำสุด 20-23 องศาเซลเซียส อุณหภูมิสูงสุด 32-34 องศาเซลเซียส ทะเลมีคลื่นสูงประมาณ 1 เมตร ห่างฝั่งคลื่นสูงประมาณ 2 เมตร,ภาคใต้ (ฝั่งตะวันออก) อากาศเย็นกับมีฝนฟ้าคะนองบางแห่ง ร้อยละ 30 ของพื้นที่ และมีฝนตกหนักบางแห่งบริเวณจังหวัดสุราษฎร์ธานี นครศรีธรรมราช พัทลุง และสงขลา อุณหภูมิต่ำสุด 20-24 องศาเซลเซียส อุณหภูมิสูงสุด 31-33 องศาเซลเซียส ตั้งแต่ จ.ชุมพรขึ้นมา ทะเลมีคลื่นสูงประมาณ 2 เมตร ตั้งแต่ จ.สุราษฎร์ธานีลงไป ทะเลมีคลื่นสูง 2-3 เมตร,ภาคใต้ (ฝั่งตะวันตก) มีเมฆบางส่วนกับมีฝน ร้อยละ 20 ของพื้นที่ และมีฝนตกหนักบางแห่งบริเวณจังหวัดพังงา ภูเก็ต และกระบี่ อุณหภูมิต่ำสุด 19-22 องศาเซลเซียส อุณหภูมิสูงสุด 31-34 องศาเซลเซียส ทะเลมีคลื่นสูงประมาณ 1 เมตร ห่างฝั่งคลื่นสูง 1-2 เมตร,กรุงเทพมหานครและปริมณฑล อากาศเย็นกับมีลมแรง อุณหภูมิจะลดลง 1-3 องศาเซลเซียส อุณหภูมิต่ำสุด 22-24 องศาเซลเซียส อุณหภูมิสูงสุด 33-35 องศาเซลเซียส
ความกดอากาศสูงกำลังแรงจากประเทศจีนได้แผ่ปกคลุมภาคตะวันออกเฉียงเหนือ ภาคกลาง และภาคตะวันออกของประเทศไทยและทะเลจีนใต้แล้ว และจะแผ่เข้าปกคลุมภาคเหนือในที่ 11 ก.พ. 60 ลักษณะเช่นนี้ทำให้ในช่วงวันที่ 11-14 ก.พ. 60 หนาวเย็นลง
อากาศ,พยาการณ์อากาศ,อากาศวันนี้,สภาพอากาศวันนี้,อากาศทั่วไทย